
                                 
             REPUBLIKA HRVATSKA
VIROVITIČKO-PODRAVSKA ŽUPANIJA
               GRAD ORAHOVICA
     POVJERENSTVO ZA PROVEDBU
                      NATJEČAJA

KLASA: 406-01/25-01/6
URBROJ: 2189-12-01/01-25-3
Orahovica, 04. prosinac 2025. godine

	Na temelju Odluke o prodaji i raspisivanju natječaja za prodaju neizgrađenih građevinskih zemljišta k.č.br. 8246 i 7358 k.o. Orahovica- Grad u vlasništvu grada Orahovice  (KLASA:  406-01/25-01/6, URBROJ: 2189-12-01/01-25-2 od 4. prosinca 2025. godine), raspisuje se

N A T J E Č A J
za  prodaju neizgrađenih građevinskih zemljišta k.č.br. 8246 i 7358 k.o. Orahovica- Grad u vlasništvu grada Orahovice  

I
	         Raspisuje se natječaj za prodaju neizgrađenih građevinskih zemljišta i to pod rednim brojevima:
1.	k.č.br. 8246 površine 254 m2  uknjižene u zk. ul. 4082 k.o. Orahovica-Grad u vlasništvu grada Orahovice, vlasnički dio: 1/1, oznake zemljišta STRANA ŠUMA, u zatečenom stanju.
Predmetna nekretnina nalazi se u južnom dijelu grada Orahovice u Orahovici,  Strana, 
unutar građevinskog područja,  prema odredbama važećeg PPUGO.

2.	k.č.br. 7358 ukupne površine 665 m2 (vrt 653 m2, nadstrešnica 12 m2) uknjižene u zk. ul. 299 k.o. Orahovica-Grad u vlasništvu grada Orahovice, vlasnički dio: 1/1, oznake zemljišta BANA JOSIPA JELAČIĆA, VRT, NADSTREŠNICA, u zatečenom stanju.
Predmetna nekretnina nalazi se u zapadnom dijelu grada Orahovice u Orahovici, Bana Josipa Jelačića, unutar građevinskog područja, prema odredbama važećeg PPUGO.

II
Procijenjena vrijednost neizgrađenog građevinskog zemljišta iz točke 1. pod rednim brojem 1. ovog Natječaja sukladno Procjeni vrijednosti nekretnine izvršene od stalnog sudskog vještaka za građevinarstvo i procjenu vrijednosti nekretnina, temeljem Procjembenog elaborata br. 1310-1-2025 od 13. listopada 2025. godine iznosi 3.220,00 EUR te početna cijena nekretnine uključujući troškove izrade Procjembenog elaborata  iznosi 3.570,00 EUR.
	Procijenjena vrijednost neizgrađenog građevinskog zemljišta iz točke 1. pod rednim brojem 2. ovog Natječaja sukladno Procjeni vrijednosti nekretnine izvršene od stalnog sudskog vještaka za građevinarstvo i procjenu vrijednosti nekretnina, temeljem Procjembenog elaborata br. 1310-2025 od 13. listopada 2025. godine iznosi 8.430,00 EUR te početna cijena nekretnine uključujući troškove izrade Procjembenog elaborata  iznosi 8.780,00 EUR.
III
[bookmark: _Hlk98485145]	Pravo sudjelovanja na natječaju imaju sve pravne i  fizičke osobe državljani Republike Hrvatske, državljani država članica Europske unije te pravne osobe registrirane u Republici Hrvatskoj i državama članicama Europske unije kao i ostale strane fizičke i pravne osobe koje ispunjavaju zakonski predviđene uvjete za stjecanje prava vlasništva u Republici Hrvatskoj prema principu „viđeno-kupljeno“, a koje nemaju dugovanja prema gradu Orahovici po bilo kom osnovu, i koje uplate jamčevinu u iznosu od 10% od početne cijene. Jamčevina se uplaćuje na račun broj IBAN: HR0724120091830700005, Proračun Grada Orahovice, s pozivom na broj HR24 7722-OIB uplatitelja.
	Uplata jamčevine se uz pisanu ponudu smatra prijavom na natječaj te prihvatom istih javno objavljenih uvjeta kupoprodaje.
	Nakon uplate jamčevine neće se uvažiti naknadni prigovori i pritužbe vezane za nekretninu. Uplata navedenog iznosa jamčevine mora biti položena i vidljiva na računu Grada Orahovice najkasnije do datuma određenog kao zadnji dan za podnošenjem ponude, odnosno zaključno do 12. prosinca 2025. godine.
IV
	Za vrijeme trajanja natječaja nekretnina se uz prisustvo ovlaštene osobe može razgledavati svakim radnim danom od 12,00-14,00 sati, uz pravo uvida u dokumentaciju vezanu za nekretninu.
	Pisana ponuda treba sadržavati:
· ime i prezime, odnosno naziv tvrtke ponuditelja s preslikom osobne iskaznice ili izvodom iz odgovarajućeg registra, OIB ponuditelja, 
· naznaku za koje neizgrađeno građevinsko zemljište je ponuditelj uplatio jamčevinu odnosno za koje neizgrađeno građevinsko zemljište se javlja na natječaj
· dokaz o državljanstvu, odnosno dokaz iz sudskog ili drugog registra za pravne osobe ne stariji od 6 mjeseci, u presliku,
· potvrdu Jedinstvenog upravnog odjela Grada Orahovice da ponuditelj nema dospjelih financijskih obveza, odnosno dugovanja prema gradu Orahovici s bilo koje osnove, u izvorniku
· Potvrda od Porezne uprave o nepostojanju duga po osnovi javnih davanja, ne stariju od 60 dana, u izvorniku
· dokaz o izvršenoj uplati jamčevine (nalog za plaćanje, u izvorniku ili dokaz o plaćanju putem interneta,
· iznos ponuđene cijene u eurima, brojkama i slovima,
· broj računa  i naziv banke ponuditelja u slučaju povrata jamčevine.
V
	Natječaj je objavljen na web-stranici grada Orahovice, oglasnoj ploči grada Orahovice i Radio Orahovici dana 04. prosinca 2025. godine.
VI
	Rok za podnošenje ponuda za kupnju nekretnine iznosi 8 (osam) dana, a počinje se računati od početka slijedećeg dana od dana objavljivanja teksta na web-stranici grada, oglasnoj ploči grada Orahovice i Radio Orahovice zaključno do 12. prosinca 2025. godine.
VII
	Ponude se dostavljaju u zatvorenoj omotnici preporučeno s povratnicom putem pošte na adresu: Grad Orahovica, Franje Gavrančića 6, 33515 Orahovica,  s naznakom „ZA NATJEČAJ ZA PRODAJU NEKRETNINE -NE OTVARATI“ zaključno 12. prosinca 2025. godine. Danom predaje ponude smatra se dan predaje ponude na poštu preporučenom pošiljkom.
	Nepravodobne i nepotpune ponude koje ne sadrže svu potrebnu dokumentaciju, za kojeg se ponuditelja prilikom otvaranja ponuda utvrdi da ima duga prema Gradu Orahovici po bilo kom osnovu, kao i ponude u kojima je iznos ponuđene kupoprodajne cijene niži od početne cijene neće se uzeti u razmatranje.
	Javno otvaranje ponuda biti će 17. prosinca 2025. godine u 11,00 sati u prostorijama Gradske uprave grada Orahovice, F. Gavrančića 6, Orahovica.

VIII
	Kriterij za odabir najpovoljnijeg ponuditelja:
· najviša ponuđena cijena za kupnju neizgrađenog građevinskog zemljišta koje je predmet ovog natječaja.
U slučaju odustanka prvog najboljeg ponuditelja, najboljim ponuditeljem smatra se onaj koji je slijedeći ponudio najvišu cijenu, uz uvjet da je prihvaćena cijena prvog ponuditelja. Prvi najbolji ponuditelj koji odustane gubi pravo na jamčevinu.
Ukoliko isti broj ponuditelja ponudi istu cijenu, najpovoljnijim ponuditeljem  se smatra onaj koji je prvi predao ponudu. 
IX
	Nakon okončanja postupka otvaranja dostavljenih ponuda Povjerenstvo će sastaviti zapisnik o otvaranju ponuda. Na temelju zapisnika Povjerenstva, Gradonačelnik će donijeti konačnu odluku o utvrđivanju najpovoljnijeg ponuditelja za kupnju nekretnine iz ovog natječaja. 
	Svaki ponuditelj koji je sudjelovao na ovom Natječaju bit će pisanim putem obaviješten o rezultatu provedenog natječaja, i to u roku od 15 (petnaest) dana od dana donošenja Odluke o utvrđivanju najpovoljnijeg ponuditelja.
	Odluka o izboru najpovoljnije ponude nije upravni akt, stoga se protiv nje ne može uložiti žalba niti pokrenuti upravni spor.
	
X

	S najpovoljnijim ponuditeljem će se u roku od 30 dana od dana donošenja odluke o odabiru najpovoljnijeg ponuditelja sklopiti kupoprodajni ugovor koji će u ime grada Orahovice potpisati Milan Babac, dipl. soc., gradonačelnik grada Orahovice.
	Ukoliko najpovoljniji ponuditelj bez obrazloženja ili opravdanja ne pristupi sklapanju kupoprodajnog ugovora u roku iz stavka 1. ove točke, smatrat će se da je odustao od kupnje nekretnine za koju se natjecao i slijedom toga gubi pravo na povrat uplaćenog iznosa jamčevine. U takvom slučaju Gradonačelnik će Odlukom poništiti izbor takvog ponuditelja kao najpovoljnijeg te se natječaj za nekretninu koja je bila predmet ponude takvog ponuditelja može poništiti.
	Grad Orahovica kao prodavatelj pridržava pravo odustanka od prodaje nekretnine u svako doba, sve do potpisivanja ugovora te će se u tom slučaju izvršiti povrat  uplaćene jamčevine.
	Najpovoljniji ponuditelj s kojim se sklapa kupoprodajni ugovor snosi sve troškove vezane za kupoprodaju nekretnine, uključujući i uknjižbu prava vlasništva u zemljišnim i drugim javnim knjigama. 
	Nakon odabira ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima grad Orahovica će bez kamata vratiti jamčevinu u roku od 15 dana od izvršenog odabira najpovoljnije ponude.
	

XI

	Iznos kupoprodajne cijene koja je postignuta za kupnju nekretnine iz ovog Natječaja, kupac je dužan platiti u cjelokupnom iznosu u roku od 30 dana od dana sklapanja kupoprodajnog Ugovora. 
	Ukoliko kupac zakasni s plaćanjem kupoprodajne cijene obvezuje se na plaćanje zakonskih zateznih kamata koje teku od dana dospijeća plaćanja do dana isplate.
	Ukoliko kupac zakasni s plaćanjem kupoprodajne cijene više od 30 dana, prodavatelj ima pravo jednostrano raskinuti zaključeni kupoprodajni ugovor, a uplaćenu jamčevinu zadržati. Upis prava vlasništva na kupljenoj nekretnini kupac može ishoditi na temelju kupoprodajnog ugovora i potvrde grada Orahovice kojom se dokazuje isplata cjelokupne kupoprodajne cijene za kupljenu nekretninu za korist prodavatelja.


XII

	Gradonačelnik grada Orahovice pridržava pravo poništenja objavljenog Natječaja u svakoj fazi postupka, bez davanja posebnog obrazloženja, kao i prava neizbora najpovoljnijeg ponuditelja za kupnju nekretnina iz ovog Natječaja.

XIII

	Za sve ostale upite vezane uz provedbu ovog Natječaja, zainteresirane osobe mogu se obratiti u Jedinstveni upravni odjel grada Orahovice te zatražiti objašnjenje ili informaciju putem telefona na broj: 033/673-913 ili putem e-pošte na adresu: dajana.salek@orahovica.hr


POVJERENSTVO ZA
PROVEDBU NATJEČAJA

Oglasiti:
1. Oglasna ploča grada Orahovice
2. Web – stranica grada
3. Radio Orahovica 

